Бөйөк Ватан һуғышы башланғас, Г.xa0Б.xa0Гридов-Давидович һаулығы буйынса армия хеҙмәтенән азат ителә, «Молот» гәзитендә уның «Поднимайся, великий народ!», «Песня ополченцев» шиғырҙары, Горький исемендәге театрҙа күрһәтелгән «Фельдмаршал Кутузов» спектакле өсөн «И не раз, и не два!» йыры баҫыла. 1941 йылдың сентябрендә ул 19-й армияның «К победе!» хәрби гәзите редакцияһы составына инә һәм Ростов яҙыусылары һәм журналистары, шул иҫәптән Михаил Штительман һәм Григорий Кац менән бергә фронтҡа китә. 19-я армия ҡамауға эләккәс, 3-сө ранг интенданты Гридов-Давидович Вязьма янындағы һуғыштарҙың береһендә һәләк була.